Ek het jare gelede, vir my meestersgraad studies in sielkunde, navorsing gedoen oor die effek van alkohol op die manlike geleentheidsdrinker. My fokus was veral op die jonger man. Dis in hierdie tydperk, wanneer die jong volwassene sy rybewys bekom, dat daar dikwels ‘n groot toename in alkoholgebruik is.
Wanneer jy dus as jong bestuurder agter die stuurwiel inklim - en dis donker, jy verkeer onder die invloed van alkohol en jy jaag met ‘n hoë spoed - moet jy weet jy verhoog jou risiko om ‘n ongeluk te maak.
Ek wens ek kon persoonlik vir elke jong bestuurder op ons paaie vra om hierdie faktore in ag te neem, goeie oordeel en versigtigheid aan die dag te lê.
Dis wanneer jy in die nagtelike ure staan by ‘n grusame ongeluk en by die lewelose gebreekte liggaam van ‘n jong man dat jy huil oor die tragedie van ‘n lewe wat kon gewees het.
Om uit te teken, stuur vir my 'n epos en dui jou naam aan asook die eposadres waaronder jy ingeteken is